פיגועי טרור נגד ישראלים בישראל ובשטחים ב-2019



השפעות הפיגועים 
כתוצאה מפיגועי הטרור, בשנה זו נרצחו 7 ונפצעו 50, רובם בעימותים בין ישראל לרצועת עזה ובמבצע חגורה שחורה

להלן רשימת פיגועי טרור נגד ישראלים שהתרחשו במדינת ישראל וביהודה ושומרון בשנת 2019.
פיגועי הטרור שהתרחשו בישראל בשנת 2019 גבו את חייהם של שבעה ישראלים, מתוכם שני חיילים וחמישה אזרחים, ולפציעתם של 25 בני אדם. להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או שלא משכו תשומת לב. בשנה זו סיכלו כוחות הביטחון כ-560 פיגועים משמעותיים, בהם 10 פיגועי התאבדות, 4 פיגועי חטיפה וכ-300 פיגועי ירי.

בנוסף לכך, העימותים בגבול ישראל-רצועת עזה גבו את חייהם של חמישה ישראלים נוספים, בשנה זו, ופצעו מעל 201 ישראלים.

כרוניקה

ינואר 
  5 בינואר – ירי מרכב חולף לעבר אוטובוס של חברת אגד תעבורה ליד מחסום פוקוס בבית אל. הנהג נפצע קל
  9 בינואר - נערה בת 14 נפצעה קל בפיגוע דקירה בארמון הנציב על ידי מחבל מחברון, אותו המחבל ביצע יום לאחר מכן את רצח יהודה ותמר כדורי
  10 בינואר - רצח תמר ויהודה כדורי: מחבל בן 31 מחברון רצח בשכונת ארמון הנציב בירושלים זוג נשוי, במשך 3 שנים לא הייתה ידועה סיבת הרצח עד שנתפס המחבל ב-14 באפריל 2022.
  11 בינואר – ניסיון לפיגוע דקירה בקריית ארבע. המחבל נפצע ונוטרל.
  21 בינואר – ניסיון לפיגוע דקירה בכיכר חטמ"ר שומרון, המחבל נוטרל.
  26 בינואר – ניסיון כושל לחטיפת צעיר ישראלי על ידי שלושה מחבלים ליד עדי עד, אך הנער נדקר בידו.
  30 בינואר – ניסיון לפיגוע דקירה במחסום א-זעיים. המחבלת חוסלה על ידי מאבטח.

פברואר 
 3 בפברואר - מחבל נעצר במערת המכפלה בחברון לאחר שנשא עליו סכין והייתה בכוונתו לבצע פיגוע דקירה.
  4 בפברואר – שני מחבלים פלסטינים יידו מטען חבלה אל עבר כוחות הביטחון במחסום ג'למה שליד ג'נין, ללא נפגעים.
  7 בפברואר יהודי נפצע מאבנים שיידו לעברו ערבים סמוך לאל מוע'ייר בבנימין.
  7 בפברואר – רצח אורי אנסבכר: הנערה אורי אנסבכר תושבת תקוע, נרצחה ליד עין יעל בירושלים. המחבל נתפס.
  18 בפברואר - חייל צה"ל נפצע בינוני לאחר שמטען חבלה נזרק לעברו בגבול רצועת עזה.

מרץ 

  4 במרץ - מחבלים פלסטינים דרסו קבוצת לוחמים של חטיבת כפיר ומג"ב שרכבם נתקע לאחר פעילות מבצעית בכפר נעמה שבבנימין. קצין צה"ל נפצע קשה ולוחם מג"ב נפצע קל.
 12 במרץ - ניסיון לפיגוע דקירה בחברון: פלסטיני חמוש בסכין תקף שני לוחמי צה"ל בעמדה סמוכה למבנה יהודי בין קריית ארבע למערת המכפלה בחברון, כשהוא דחף לוחם אחד לקרקע ומנסה לדקור אותו, ונורה וחוסל על ידי חייל בעמדה סמוכה.
 17 במרץ - הפיגוע המשולב בצומת אריאל - מחבל פלסטיני דקר בצומת אריאל את לוחם צה"ל גל קיידאן, חטף את נשקו וירה בו למוות. אחריו הוא ירה באחיעד אטינגר, תושב עלי, שנפטר למחרת מפצעיו. לאחר מכן שדד רכב תוך באיום בנשק, נסע לצומת גיתי אבישר, וירה שם לעבר חייל ופוצעו באורח קשה.
  23 במרץ - יהודי נפצע באורח בינוני מזריקת אבנים ליד הכפר ג'בעה שבגוש עציון.
  24 במרץ - מחבלים המוחזקים בבית הסוהר קציעות המשתייכים לחמאס דוקרים שני סוהרים, ופוצעים אחד מהם באופן קשה והשני נפצע קל.
  25 במרץ - ילד בן 7 נפצע קל בבית אל מירי מיישוב פלסטיני סמוך.

אפריל 
  3 באפריל - ניסיון לפיגוע דקירה על ידי מחבל פלסטיני ליד חווארה.

מאי 
 31 במאי - פיגוע דקירה בשער שכם: מחבל פלסטיני פוצע גבר בן 50 באורח אנוש ונער בן 16 באורח בינוני.

יולי
 6 ביולי - 5 לוחמים נפצעו בפיגוע דריסה בין חיזמא לפסגת זאב, המחבל נלכד.

אוגוסט
 1 באוגוסט - מחבל מסתנן לישראל מדרום רצועת עזה יורה לעבר לוחמי צה"ל ופוצע קצין באופן בינוני ושני לוחמים באופן קל.
  2 באוגוסט - יהודי בן 43 נפצע קשה בפיגוע דקירה בגילה.
  8 באוגוסט - רצח דביר שורק: שני מחבלים דקרו ורצחו את דביר שורק. גופתו נמצאה דקורה סמוך למגדל עוז. המחבלים נתפסו.
  10 באוגוסט - בסביבות 4:00 לפנות בוקר צה"ל סיכל פיגוע טרור פלסטיני בדרום רצועת עזה: 4 מחבלי חמאס שהיו חמושים ב-AK-47, רימוני יד ו-RPG-7 חדרו לשטח ישראל וחוסלו על ידי כוח חטיבת גולני.
  15 באוגוסט - שני מחבלים ערבים-ישראלים דקרו שוטר בעיר העתיקה בירושלים ופצעו אותו בינוני. שוטרים נוספים ירו לעברם, וחיסלו את שניהם.
  16 באוגוסט - בפיגוע דריסה בסמוך ליישוב אלעזר נפצעו קשה בן 17 ובת 19. המחבל חוסל בירי.
  18 באוגוסט - ניסיון חדירה מרצועת עזה על ידי חמישה מחבלים מהחמאס, הג'יהאד האסלאמי והפתח'. אין נפגעים בצד הישראלי, לפי דיווחים פלסטיניים שלושה מהמחבלים חוסלו.
  18 באוגוסט - באותו יום סוכל פיגוע דקירה בחדרה על ידי מחבל בן 21 מטולכרם עם אזרחות ירדנית.
  22 באוגוסט - ניסיון פיגוע על ידי השלכת רימונים בגבול רצועת עזה. המחבל נפגע ונמלט חזרה לרצועה, אין נפגעים בצד הישראלי.
  23 באוגוסט - רצח רנה שנרב - מטען חבלה שהוטמן על ידי מחבלים במעיין דני שבסמוך לדולב, התפוצץ ונרצחה הנערה רנה שנרב בת ה-17 ונפצעו קשה ובינוני אחיה דביר ואביה איתן. כוחות של השב"כ והימ"מ לכדו את חוליית הטרור שביצעה את הפיגוע - 3 מחבלים מהחזית העממית לשחרור פלסטין - כשברשותה מטען חבלה נוסף מוכן להפעלה. בדצמבר 2019 פורסם כי חוליית הטרור שממנה יצאו מבצעי הרצח כללה כחמישים מחבלים חברי החזית העממית לשחרור פלסטין. בתקשורת הערבית פורסם פייק ניוז כאילו שנרב הייתה חיילת.

ספטמבר
  1 בספטמבר מעט אחרי השעה 4 אחר הצוהריים מספר טילי נ"ט שוגרו משטח לבנון לעבר בסיסי צה"ל ורכבים צבאיים באזור אביבים, אחד הטילים נפל מספר מטרים מרכב צבאי, אך בנס לא היו נפגעים.
  7 בספטמבר – אב ובן מבאר שבע נדקרו ונפצעו באורח בינוני וקל על ידי מחבל בן 15 בדרכם לטיפול שיניים בכפר עזון בשומרון. כלי תקשורת פלסטיניים דיווחו שהמחבל הסגיר את עצמו למנגנוני הביטחון.
 8 בספטמבר - מחבל ערבי ממג'ד אל-כרום ניסה לבצע פיגוע דקירה במכולת בכרמיאל ונוטרל.
  18 בספטמבר - מחבלת ניסתה לדקור לוחם מג"ב במחסום קלנדיה וחוסלה על ידי כוחות צה"ל.
  25 בספטמבר - צעירה כבת 22 נפצעה בינוני בפיגוע דקירה ליד מודיעין-מכבים-רעות. המחבל, פלסטיני בן 14 שניסה להימלט מהזירה, נעצר על ידי לוחמי מג"ב שחלפו במקום. אחד הלוחמים נפצע קל בהשתלטות עליו.

אוקטובר
  18 באוקטובר - התרחש ניסיון פיגוע דקירה במחסום תאנים ליד טול כרם. מחבל ניסה לדקור לוחם וחוסל על ידי כוח צה"ל.
  28 באוקטובר - מחבל ניסה לבצע פיגוע דקירה בשער הפרחים בירושלים, לא היו נפגעים והמחבל נורה ונוטרל ונפצע בינוני.
  30 באוקטובר - בשעות הבוקר מחבלת ניסתה לדקור לוחם של מג"ב במערת המכפלה בחברון, המחבלת נוטרלה ונפצעה באורח אנוש, לא היו נפגעים לכוחות צה"ל.

ראו גם 
 טרור פלסטיני
 פיגועי טרור בישראל ב-2020
 פיגועי טרור בישראל ב-2018
 פיגועי טרור בישראל ב-2017
 אירועי העימותים בגבול ישראל–רצועת עזה (2018–2021)

קישורים חיצוניים 
 סיכום שנת 2019, באתר השב"כ

הערות שוליים 

2019 בישראל
טרור פלסטיני